text: Vejle Boldklub halverer billetpriserne
  31 juli 2010 kl. 08.55
  Vejle Boldklub har valgt at halvere billetpriserne op til den nye sæson i 1. division, der indledes  i weekenden den 7. og 8. august.
  En billet til en voksen koster 50 kr., mens børn og pensionister slipper med 25 kr., og det er uanset, om man køber en siddeplads eller en ståplads ? og det er halv pris i forhold til de billigste billetter før sommerferien.
  Her kostede en ståplads 100 kr. for voksne, mens børn og pensionister betalte 60 kr. For en siddeplads på Carlsberg-Tribunen er besparelsen endnu større. Her kostede en siddeplads henholdsvis 130 kr. og 80 kr.
  Om baggrunden for de nye priser, fortæller direktør i VB Sport A/S Henrik Tønder på VBs hjemmeside:
  - Vi har valgt de nye priser, fordi vi gerne vil skabe en ?ny? begyndelse efter sidste sæsons skuffende 10. plads. Jeg håber, at folk bakker op og møder talstærkt frem, så Jokri Park bliver en fæstning for Vejle Boldklub. At interessen for Vejle Boldklub er stor, mærker vi på salget af sæsonkort, siger Henrik Tønder.
  